***Mulgi vallavolikogu revisjonikomisjoni 2024 aasta aruanne***

*09.01.2025*

***2023 aastal revisjonikomisjoni koosseis:***

*1. Enn Sarv, EKRE, komisjoni esimees (alates 22.11.2022-22.10.2024),* *ennsarv50@gmail.com*

*2. Reet Paju, Keskerakond, komisjoni esimees (alates 22.10.2024),**reet.paju.001@mail.ee*

*3. Hans Neppo, EKRE, komisjoni aseesimees, hans.neppo@emu.ee*

*4. Arvo Maling, Isamaa, komisjoni liige,* *arvo.maling@nuiapmt.ee*

*5. Esta Jaaksoo, Eesti Keskerakond, komisjoni liige,* *esta@**abjaty.ee*

*6, Voldemar Giske,(alates 22.10.2024), voldemargiske@gmail.com*

*7. Kert Vallas, Meie Mulgimaa, (kuni 22.10.2024),* *kertvallas@gmail.com*

***Revisjonikomisjoni peamisteks ülesanneteks on KOKS § 48 lg 3 järgi:***

* *Kontrollida ja hinnata valla- või linnavalitsuse, valla- või linnavalitsuse ametiasutuste ja nende ametiasutuste hallatavate asutuste või kohaliku omavalitsuse üksuse valitseva mõju all oleva äriühingu, sihtasutuse ja mittetulundusühingu tegevuse* ***seaduslikkust, otstarbekust ja tulemuslikkust ning valla või linna vara kasutamise sihipärasust****;*
* *Kontrollida ja hinnata valla- või linnaeelarve täitmist.*

*Revisjonikomisjon täidab oma ülesandeid tööplaani alusel või volikogu ülesandel ja täpsem kord sätestatakse valla või linna põhimääruses. Revisjonikomisjonil on õigus saada teavet ja kõiki oma tööks vajalikke dokumente.*

*Kohaliku omavalitsuse vahendite kasutamise tulemuslikkuse hindamiseks kasutab revisjonikomisjon KOKSist tulenevalt* ***säästlikuse, tõhususe ja mõjususe*** *kriteeriumit.*

***Mulgi valla põhimääruse § 11 lg 5 alusel on komisjoni ülesanneteks kontrollida:***

*1. Vallavalitsuse tegevuse vastavust volikogu õigusaktidele;*

*2. Vallavalitsuse ja vallavalitsuse hallatavate asutuste raamatupidamise õigsust ja vallavara kasutamise sihipärasust;*

*3. Valla poolt sõlmitud lepingute täitmist;*

*4. Vallavalitsuse ja tema hallatavate asutuste tegevuse seaduslikkust, otstarbekust ja tulemuslikkust.*

*17.03.2022 Mulgi vallavolikogu otsusega nr 35 moodustati revisjonikomisjon 5-liikmelisena ja kinnitati komisjoni koosseis.*

*22.10.2024 kinnitati volikogu poolt uus koosseis.*

*Eeltoodust lähtuvalt, vastavalt revisjonikomisjoni ülesannetele koostati 2024 aasta komisjoni tööplaan, mis kinnitati volikogu poolt 21.03.**2024*

*Komisjonil on Mulgi vallavolikogu poolt kinnitatud komisjoni põhimäärus.*

*Vastavalt komisjoni põhimääruse § 1 lg 5-le,**revisjonikomisjon annab vähemalt ükskord aastas aru volikogu ees tehtud tööst.*

***Revisjonikomisjoni tegevus 2024***

*2024 aastal toimus 6 töökoosolekut. Komisjoni liikmete osavõtt komisjoni tööst oli järgmine:Reet Paju 2 Arvo Maling 6, Hans Neppo 6 Enn Sarv 4, Esta Jaaksoo 6, Voldemar Giske 2, Kert Vallas 2.*

***Igal korral tegeleti ka küsimustega, mis olid esile kerkinud komisjonis jooksvate küsimuste all.***

***Toimunud koosolekud, päevakorrad ja otsused:***

***Koosolek nr 18, 15.02.2024***

***Päevakord:***

**1. 2024 aasta tööplaan. Ettepanekute arutamine tööplaani.**

**2. Audiitori küsimused revisjonikomisjonile.**

**3. Jooksvad küsimused.**

**OTSUSTATI:**

1. **2024 aasta tööplaan. Ettepanekute arutamine tööplaani.**

**Otsustati:**

**Mulgi valla revisjonikomisjon otsustas esitada Mulgi Vallavolikogule kinnitamiseks 2024 aasta tööplaani. Tööplaani läksid sisse kõik esitatud ettepanekud. Vt. 2024 aasta tööplaan.**

1. **Audiitori küsimused Mulgi valla revisjonikomisjonile**.

Vastuses audiitorile lisada: Mulgi valla laenude refinantseerimine. 2024 aasta veebruari lõpuga lõpetatakse laenude refinantseerimise protsess.

AS Iivakivi ja Abja Elamu OÜ ühinemine: uus nimi OÜ Mulgi Vallahaldus.

Teemad on kontrollitud ja kontrollitavad. Siseaudiitorit Mulgi vallas ei ole. Sisekontrolli ametikoht on loodud, kuid hetkel täitmata.

1. **Jooksvad küsimused**

Jooksvaid küsimusi ei olnud.

***Koosolek nr 19, 04.04.2024***

***Päevakord:***

**1. Mulgi valla omanduses olevate saunade rahastuse põhimõtted**

**2. Mulgi valla hoolekandeasutuste töögraafikute ja töötajate tööaegade kontroll.**

**3. MTÜ-de projektide sihipärasuse ja saadud tegevustoetuse kontroll. Toetuste eesmärgid ja saavutatud tulemused. Aruannete tähtajalisus. Ühtsed toetuse põhimõtted.**

***4. Kohalalgatatud küsimused***

***Selgitusi jagasid Ardo Agasild, Dmitri Orav, Liana Andruško***

1. **Mulgi valla omanduses olevate saunade rahastuse põhimõtted.**

Revisjonikomisjonikomisjonile tegi ettekande abivallavanem Dmitri Orav Mulgi vallale kuuluvate saunade rahastuse põhimõtetest: külastatavus, piletitulu, toetused. Juurde vaja dokumente.

Kõigile mulgi vallale kuuluvate saunade tegevustoetused on seotud küttepuude toetusega. Saunade rahastus sõltub külastatavusest, lahtioleku aegadest ja köetavast pinnast. Teenust pakutakse FIE-na. Mulgi vald pileteid ei müü. Toetussummad on aja jooksul välja kujunenud. Mõisaküla sauna ahi on ehitatud kogukondlikult.

**OTSUSTATI**

Revisjonikomisjon soovib juurde saada lisamaterjali. Lisamaterjali saadab abivallavanem Dmitri Orav.

1. **Mulgi valla omanduses olevate hoolekandeasutuste töögraafikute ja töötajate tööaegade kontroll.**

 Kuulati Mulgi Hoolekandekeskuse juhataja Liana Andruško ülevaadet asutuse tööst ja töötajate tööaegadest: tööaegade tabelid komisjonile saadetud.

-**Mõisaküla tegevuskohas** on voodikohti 30-le inimesele. Järjekorras 17 inimest, nendest 8 on Mulgi valla elanikud. Eelisjärjekorras on Mulgi valla elanik. Mulgi vald toetab hooldusteenuse maksmisel lastega peresid. Mulgi vallal on tähtis, et hooldekulud oleksid kaetud. Kapitalikulu on sisse arvestamata. Hooldajate arv on seadusest tulenevalt. Töötajaid 9.

 Klientide toad on ühe- ja kahekohalised. Hoone on projekteeritud eakate vajadusi ja mugavusi silmas pidades. Kõik ruumid on kohandatud invavarustusega, et tagada liikumisraskustega inimestele turvaline elukeskkond (käsipuud, sobiva kõrgusega aknad ja tööpinnad, madalad lävepakud, piisav valgustus, dušitoolid, tualetikohandused jne).

-**Polli tegevuskohas** on voodikohti 26-le inimesele. Hooldekodu tegutseb endises lasteaiahoones ja lähedal asuva kortermaja korterites. Klientide toad on ühe- kuni kolmekohalised. Vastavalt võimalustele arvestatakse elanike tubadesse paigutamisel nende soove, tervislikku seisundit, suhtluskeelt jm. Elanikel on võimalik liikuda hooldekodu ümbritsevas kaunis looduses. Töötajaid 8.

**OTSUSTATI**

Tööaja graafikud vastavad seadustele. Tööajatabelitest selge ülevaade. Revisjonikomisjon rikkumisi ei tuvastanud. Generaatori küsimus laheneb.

***Koosolek nr 20, 15.05.2024***

***Päevakord:***

1. Riigihangete ülevaade. Mulgi valla hankekord.

2. Huvihariduse rahastamisest. Rahastatud projektide eesmärk ning taotlejate plaanitud tulemused.

3. Seisukoha võtmine Mulgi valla auditeeritud 2023. aastaaruandele.

4. Jooksvad küsimused.

**Selgitusi jagasid *Reelika Liivak ja Lembo Neerot.***

**Huvihariduse rahastamine. Rahastatud projektide eesmärk ning taotlejate plaanitud tulemused.**

Ettekandega revisjonikomisjonile esines Reelika Liivak.

Huvihariduslike ringide taotlemiseks on taotlusi 2,5 korda olnud rohkem kui rahastatud. Rahastatud 49 000 euro eest.

Tekib uusi ringe juurde. .Paljulapselistel ja vähekindlustatud peredele maksab ringides käimise Mulgi vald.

Ringide toimimist kontrollitakse päevikute kaudu. Päevikuid täidetakse. Kooli ringides kohal käimine hea. Laste ringidest osavõtt on lapsevanema avalduse alusel.

Ringidest osavõttu saab kontrollida ka kooli stuudiumist.

Ringide toimimisest aasta kokkuvõtte teeb Mulgi valla raamatupidaja.

On käidud ringidest osavõttu ka kohapeal kontrollimas.

**OTSUSTATI**

**Komisjon võttis ettekande teadmiseks. Väikeste rahadega on suudetud palju ära teha.**

 **Riigihangete ülevaade, Mulgi valla hankekord.**

Ettekande hankekorrast Mulgi vallas tegi Revisjonikomisjonile hankespetsialist Lembo Neerot.

Kalli hinna tõttu jääb ka hankeid ära, näiteks Karksi-Nuia kultuurikeskuse katuse remont, Põllu tn. sadevee ära juhtimine.

Alla 30 000 euro maksvatel hangetel võetakse pakkumisi rohkem kui 3. Pakkumiste arv kirjas preambulas.

Pakkujaid saab leida Google otsingust ja riigihangete registrist koodi järgi.

Mulgi valla allasutuste juhid hankeid korraldanud ei ole. Suuremad hanked käivad läbi Mulgi Vallavalitsuse.

Ajatamata maksuvõlaga ettevõtja hankel osaleda ei saa. Enne tehakse taustauuring. Hanketingimustes peab olema sees hankel osaleja hindamise tingimused.

On tehtud ka ühe pakkujaga hankeid. Näiteks Ordulinnus, sest ainult ühel pakkujal oli Muinsuskaitse litsents olemas.

AKG ventilatsioonitööde teostajale määrati hankekorra rikkumise eest trahv 3500 eurot tööde üleandmise hilinemise tõttu.

Summad on ka tööde käigus suurenenud. Vald on selleks ette näinud varu 5% tööde maksumusest eelarves. Vabariigi seadust järgides võib ehituslike tööde hind töö käigus suureneda mitte üle 15%.

**OTSUSTATI**

Liiga kalli maksumusega hanked lükkab Mulgi Vallavalitsus tagasi. Hinnapakkumiste päringuid saata välja rohkem, et oleks ka rohkem hankel osalejaid.

 **Seisukoha võtmine Mulgi valla auditeeritud 2023 aasta aruandele.**

Audiitor Mulgi valla finantsaruandes rahaliste vahendite kontrollimises probleeme ei näinud.

**Otsus: Revisjonikomisjon tutvus aruandega ja võttis Mulgi Valla 2023 auditeeritud aastaruande teadmiseks.**

 **Jooksvad küsimused.**

Komisjonile laekus kaebus väidetava probleemsete jäätmete matmise kohta Karksi külas.

**Otsustati**

Võimalik rikkumine välja selgitada.

***Koosolek nr. 21, 12.09.202***

**PÄEVAKORD:**

**1. Mulgi valla eelarve koostamine, vastuvõtmise ning täitmise põhimõtted vastavalt kohaliku omavalitsuse üksuse finantsjuhtimise seadusele. Finantsdistsipliini tagamise meetmed.**

**2. Mulgi valla sisekontrolli rakendamine ja selle tulemuslikkus.**

**3. Muud küsimused. Enn Sarv: autodele GPS seadmed.**

1. **Mulgi valla eelarve koostamine, vastuvõtmise ning täitmise põhimõtted vastavalt kohaliku omavalitsuse üksuse finantsjuhtimise seadusele. Finantsdistsipliini tagamise meetmed.**

Ettekandega revisjonikomisjonile esines Mulgi valla finantsjuht Külli Mõttus.

Mulgi vallas lähtutakse eelarve koostamisel kohaliku omavalitsuse finantsjuhtimise seadusest. Finantsjuht tutvustas Mulgi valla eelarve ülesehitust.

Mulgi valla allasutuste juhid annavad selgitusi vallavalitsusele rahaliste väljaminekute kohta.

Lisaeelarve puhul teevad allasutuste juhid ettepanekuid ja menetleb neid vallavalitsus.

**OTSUSTATI**

Mulgi valla revisjonikomisjon kuulas ära Mulgi valla finantsjuhi Külli Mõttuse ettekande ja võttis selle teadmiseks.

1. **Mulgi valla sisekontrolli rakendamine ja selle tulemuslikkus.**

Ettekande tegi vallasekretär Milja Janson.

Mulgi valla sisekontrolli rakendamise eest vastutab Mulgi Vallavalitsus. On olemas õigusaktid, dokumentatsioon ja juhised.

Mulgi valla volikogu on vastu võtnud juhised ja need kinnitanud. Õiguspärasus toimib.

Toetuste jagamisi arutab vallavalitsus. Aruteluga seotud isik loobub arutelust.

Kui Riigi Teataja pole avalikustanud määrust, siis see veel ei kehti.

Mulgi Vallavolikogu esimees allkirjastab määruse ja programm VEX Pro saadab allkirjastatud määruse Riigi Teatajale avaldamiseks.

Riigi Teataja annab Mulgi Vallavalitsusele avalikustamisest ja jõustumise kuupäevadest teada ning Mulgi Vallavalitsus kontrollib selle üle.

Kui määrus kitsendab inimeste õigusi, siis seda määrust tagasiulatuvalt rakendada ei saa.

Kui alusakt tunnistatakse kehtetuks Riigi Teataja poolt, siis tuleb see kehtetuks tunnistada ka Mulgi Vallavolikogu poolt.

Otsus: revisjonikomisjon kuulas ettekannet ja võttis info teadmiseks.

  **3. Muud küsimused:**

Miks pole täidetud 30.04.2024 volikogu nr.29 otsust punkt 7.

Volikogu nr.29 otsus:

O t s u s t a t i: 10 poolthäälega otsuse eelnõud „Tulevikus raha väljamaksmist nõudvate pikaajaliste kohustuste võtmine“ mitte vastu võtta. Volikogu esimees Arvo Maling pani hääletusele eelarve- ja majanduskomisjoni ettepaneku „Paigaldada kõikidele valla olemasolevatele autodele GPS seadmed“. Ettepaneku poolt hääletas 15 volikogu liiget.

O t s u s t a t i: 15 poolthäälega teha vallavalitsusele ülesandeks paigaldada kõigile valla olemasolevatele autodele GPS seadmed.

Vallasekretär Milja Janson koostas kausta ,,Kohalike omavalitsuste sisekontrollisüsteemi korraldamise soovitusliku juhendi’’ ning andis selle revisjonikomisjoni esimehele edaspidiseks tutvumiseks ja komisjonile kasutamiseks.

***Koosolek nr 22, 19.11.2024***

**Päevakord:**

**1. Mulgi valla hallatavate asutuste töötajate/teenistujate palgakorraldus. (Aluseks Mulgi valla hallatavate asutuste palgakorraldus.)**

**2. Jooksvad küsimused.**

Ettekannetega Mulgi valla revisjonikomisjonile esinesid Mulgi valla finantsjuht Külli Mõttus ja Mulgi valla vallasekretär Milja Janson.

Komisjoni liikmed kuulasid ettekandjaid, esitati ettekandjatele küsimusi ja saadi ka vastused.

Arutati ka miinimumpalga suurenemisega seonduvat aastal 2025.

Kui palju on Mulgi valla palgal miinimumpalgalisi? On olemas ca 20 Mulgi valla palgal olevat teenistujat, kelle palk hetkel on uuest miinimumpalgast 886 eurost väiksem.

Palgatabelid on Mulgi valla raamatupidamises olemas Exeli failidena..

**Ettepanek Mulgi vallavalitsusele. Mulgi valla palgal olevate töötajate/teenistujate palgaskaalas tuleb tulevkus määrata eri palgaastmete vahel vahemik, ehk palgaastme miinimum ja maksimum.**

 Praegusel juhul on määratud ainult maksimum.

**OTSUSTATI**

**Mulgi valla revisjonikomisjon oli ettekannetega nõus ja võttis ettekanded teadmiseks**.

1. **Jooksvad küsimused.**

**OTSUSTATI**

**Ettepanek Mulgi vallavalitsusele. Karksi-Nuia ja Mõisaküla päevakeskuste perenaiste töö tasustamiseks seaduslikus korras.**

**I**sikliku sõiduautoga ametisõitude kompenseerimine Mulgi valla eelarvest ja sellekohane aruandlus.

Maksimaalne määr on 30 eurosenti kilomeeter. Tavaline kompensatsioon on 20 eurosenti kilomeetri kohta Mulgi Vallavolikogu otsusega.

Aruannete avalikustamisel lähtume juriidilistest aspektidest ehk andmekaitseseadusest.

Andmekaitseseadus ei luba avaldada isiklikke andmeid nagu auto registrinumbrit ja autoomaniku nime või mõlemat korraga.

***Koosolek nr 23, 12.12.2024***

**Päevakord:**

1. **Mulgi valla omanduses olevate ametisõidukite kasutamise sihipärasuse kontrollimine.**
2. **Jooksvad küsimused.**
3. **Mulgi valla omanduses olevate ametisõidukite kasutamise sihipärasuse kontrollimine.**

Ettekandega revisjonikomisjonile oli kutsutud esinema Indrek Lepik. Indrek Lepik revisjonikomisjoni istungist osa ei võtnud, kuid saatis revisjonikomisjonile tutvumiseks kokkuvõtte GPS-seadmete kasutamisest Mulgi valla omanduses olevatel ametiautodel. Ametiautosid Mulgi vallal on 17 transpordiameti registri järgi. 16 autole paigaldati GPS seadmed 12-13 november 2024.

Revisjonikomisjon tutvus esitatud kokkuvõttega. Võrreldi eelmise aasta ja selle aasta sama perioodi sõite ja tõdeti, et GPS-seadmete paigaldusega on saavutatud ca 35% kütuse kokkuhoid.

Tekkisid mõningad küsimused Mulgi Vallavalitsusele.

1. Kas kütuse tankimise kaart on autopõhine või on kaart isikupõhine?

 **Komisjoni ettepanek on: kaart peab olema autopõhine**.

1. Kas on võimalik väljaspool tööaega tehtud sõitude otstarbekust kontrollida logi järgi?
2. Kas on logi võimalik väljastada päevade kaupa ja kellel on logi kontrollimise õigus?
3. Sõitudel peab olema põhjus!
4. Anomaaliate (ebamääraselt suur kütusekulu ja kilomeetreid liiga palju) puhul kontrollida!

**OTSUSTATI**

**Ettepanek esitada Mulgi valla revisjonikomisjonile autode kasutajad registrinumbri põhiselt!**

1. **Jooksvad küsimused.**
2. **Kivi tn. 29 garaaži erastamine otsustuskorras.**

**Arutelu käigus tekkis küsimus.**

**Kes on paigaldanud erastatavale garaažile valla teadmata luku?**

**Teostada järgmised toimingud:**

1. **Luku paigaldaja välja selgitada!**
2. **Vara omanik peab garaaži varast tühjendama!**

 **OTSUSTATI**

Võtta Mulgi vallavanemal Kivi tn.29, Karksi-Nuia garaazi otsustuskorras müük Mulgi Vallavolikogu 17.12.2024 istungi päevakorrast maha. Mulgi Vallavalitsusel suunata Kivi tn. 29 garaaz enampakkumisele.

1. Järelepärimine novembrikuu 2024 revisjonikomisjoni istungi ettepaneku kohta jooksvates küsimustes.

Kuidas on Mulgi Vallavalitsus otsustanud Karksi-Nuia ja Mõisaküla päevakeskuste perenaiste töö tasustamise kohta seaduslikus korras?

Aruande koostasid Enn Sarv – komisjoni esimees kuni 22.10.2024

Reet Paju – komisjoni esimees alates 22.10.2024